doktorpromosjon
Store norske leksikon,Samfunn,Utdanning og forskning,Forskning og høyere utdanning,Grader og titler,Akademiske grader
Doktorpromosjon er en høytidelighet ved universitet eller høyskole i forbindelse med tildeling av doktorgrader og utnevnelser av æresdoktorer. Som bekreftelse på oppnådd doktorgrad får kandidaten overlevert doktordiplom.
Opprinnelig ble doktorgraden formelt tildelt (kreering) under doktorpromosjonen. Promosjonen bestod av en rekke symbolske handlinger, som håndspåleggelse på bøker, saltstrøing på doktorandens tunge, håndslag og broderkyss.I Norge har doktorpromosjonen i dag kun en seremoniell funksjon, og tildelingen av graden gjøres i form av et formelt vedtak etter at disputas er gjennomført. Promosjonen ved større institusjoner gjennomføres som regel i form av store fellesseremonier. Les mer i Store norske leksikon doktorgrad disputas doktorring